
TEHNISKIE NOTEIKUMI 
siltumtīklu pārbūvei Jēkaba ielā 10/12, Rīgā

[bookmark: _Hlk213231602]Akciju sabiedrība "RĪGAS SILTUMS" (turpmāk – AS “RĪGAS SILTUMS”) informē, ka ēka Jēkaba ielā 10/12 ir pieslēgta pie centralizētās siltumapgādes sistēmas. Pie dotās ēkas izvietoti AS "RĪGAS SILTUMS" siltumtīkli Dn200 mm, 
Dn80 mm un ēkas pagrabā Dn200 mm, Dn125 mm, Dn100 mm, Dn80 mm.
Izstrādājot būvniecības ieceres dokumentāciju (turpmāk - BID) objektam ”Siltumtīklu pārbūve Jēkaba ielā 10/12, Rīgā”, ievērot šādas AS “RĪGAS SILTUMS” tehniskās prasības:
1. Esošo siltumtīklu pārbūves projektēšanas darbus veikt, ievērojot Ministru kabineta 30.09.2014.noteikumos Nr.574 ”Noteikumi par Latvijas būvnormatīvu LBN 008-14 ”Inženiertīklu izvietojums”” norādītos attālumus un citu spēkā esošo normatīvo aktu prasības.
2. Par saviem finanšu līdzekļiem normatīvajos aktos noteiktajā kārtībā  jāizstrādā un jāsaskaņo objekta BID, kurā jāparedz esošo siltumtīklu Dn200 mm pārbūvi posmā no Jēkaba ielas līdz siltumtīklu atzarojuma vietai ēkas Jēkaba ielā 10/12 pagrabā (projektēšanas robežu precizēt projektēšanas gaitā un saskaņot ar AS "RĪGAS SILTUMS").
3. Esošiem siltumtīkliem Dn200 mm patvertnes zonā izbūvēt caurstaigājamu tehnisko koridoru, nodrošinot piekļuvi siltumtīkliem remontu darbu vai siltumtīklu pārbaudes darbu veikšanai, kā arī paredzēt ventilācijas un apgaismojuma ierīkošanu. Attālumu no cauruļvadu ārējās malas līdz projektējamai sienai paredzēt ne mazāku par 0,8 m.
4. Ārējo siltumtīklu pārbūvi paredzēt bezkanāla tehnoloģijā, izmantojot rūpnieciski izolētus cauruļvadus ar 3.sērijas siltumizolāciju un kontrolsistēmu.
5. AS "RĪGAS SILTUMS" siltumapgādes daļā iekļauto siltumtīklu pārbūvi veiks par saviem finanšu līdzekļiem.
6. Objekta BID jāparedz sadalījumu pa kārtām, nosakot siltumapgādes daļu atsevišķā būvniecības kārtā, ar iespēju to nodot ekspluatācijā neatkarīgi no pārējām BID daļām.
7. Izstrādāt ekonomikas daļu - detalizētas tāmes siltumapgādes daļai (xlsx formātā), kas sagatavotas atbilstoši Ministru kabineta 03.05.2017. noteikumu Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” 5.pielikumam - aizpildot kolonnas: 1. Nr.p.k; 2. Būvdarbu nosaukums; 3. Mērvienība; 4. Daudzums.
8. Pamatojoties uz Ministru kabineta 09.05.2017. noteikumu “Atsevišķu inženierbūvju būvnoteikumi” 171.punktu, pirms atzinuma par siltumtīklu gatavību nodošanai ekspluatācijā pieprasījuma, AS “RĪGAS SILTUMS” jāiesniedz BID siltumapgādes daļas izpilddokumentācija.
9. Ņemt vērā izdotos tehniskos noteikumus Nr.N-2026/977 (13.02.2026.) ēkas pārbūvei Jēkaba ielā 10/12, Rīgā.
10. Dotie tehniskie noteikumi izsniegti apmaiņai Nr.N-2026/1730 (27.03.2026.).
11. Objekta BID jāsaskaņo noteiktā kārtībā, tajā skaitā ar 
AS "RĪGAS SILTUMS".

Siltumtīklu būvniecības procesa kārtība ir norādīta tīmekļa vietnes https://www.rs.lv sadaļā BŪVNIECĪBA.

Tehniskie noteikumi ir derīgi divus gadus.



Siltumtīklu departamenta vadītāja p.i.	                 (paraksts *)	               A.Lazarevs

* Dokuments ir parakstīts ar drošu elektronisko parakstu un satur laika zīmogu.

